พอเป็นไข้เลือดออกได้4วันไข้เริ่มลดแล้วค่ะ แล้วประจำเดือนมาจะอันตรายมากไหมคะ
สวัสดีค่ะ โรคไข้เลือดออกเกิดจากการติดเชื้อไวรัสชนิดหนึ่ง ที่มียุงลายเป็นพาหะ อาการจะมาด้วยไข้สูงลอยติดต่อกันประมาณ 4-7 วัน ส่วนใหญ่โรคไข้เลือดออกจะไม่เป็นไข้เกิน 7 วัน ประมาณวันที่ 4 ไข้จะเริ่มลง และเข้าสู่ภาวะช็อกคือมีความดันต่ำ มีเกล็ดเลือดต่ำมากทำให้มีเลือดออกมากผิดปกติได้ แต่ส่วนใหญ่แล้วก็จะไม่มีอันตรายอะไร มักจะเข้าสู่ระยะฟื้นตัวได้ค่ะโดยขณะเป็นไข้เลือดออก อาจจะทำให้มีเกล็ดเลือดต่ำ และเมื่อมีประจำเดือนมา อาจทำให้เลือดออกมากผิดปกติในกรณีนี้แนะนำการกินยาเพื่อเลื่อนประจำเดือนไปจะดีกว่า สามารถสอบถามการใช้ยากับเภสัชกรใกล้บ้านอีกครั้ง แม้มีประจำเดือนก็สามารถกินได้ พอกินแล้วเลือดอาจจะหยุด และกินยาต่อเนื่องจนหายจากไข้เลือดออก แล้วจึงหยุดยาเพื่อให้ประจำเดือนมาตามปกติได้ แต่อย่างไรก็ตามอาจจะมีภาวะเกล็ดเลือดต่ำหลังจากไข้เลือดออกหายได้แล้วประมาณ 1-2 สัปดาห์ แต่ส่วนใหญ่หลังพ้น 7 วัน เกล็ดเลือดจะอยู่ในขาขึ้นแล้วค่ะ